
Wikang kupta 


Mula sa Wikipediang Tagalog, ang malayang ensiklopedya 

Ang "Wikang koptiko" ay nakaturo dito. Para sa ibang mga gamit, tingnan Wikang koptiko (paglilinaw). 
Ang "Sinaunang ehipsyo" ay nakaturo dito. Para sa ibang mga gamit, tingnan Sinaunang ehipsyo 
(paglilinaw). 


Ang wikang kupta (bariyasyon: kotiko, koptik, koptiko) ay isang wikang Apro-asyano na sinalita sa Ehipto 
hanggang sa 17 k siglo, at syang huling stage sa kontinuwum ng mga wikang Ehipsyo bago tuluyang 
mapalitan ng wikang Arabe matapos ang pananakop ng mga muslim mula sa Arabiya. Gumagamit ang 
wikang kupta ng modipikasyon ng alpabetong griyego na may dagdag na letra para sa mga ponemang di 
matatagpuan sa griyego (tulad halimbawa ng tunog sh na sa kupta ay gumagamit ng modipikadong omega 
upang magmistulang kagaya ng shin sa Ebreo at Arabe). Mababakas din sa nasabing alpabeto ang 
impluwensyang demotiko, isang cursive na alpabetong ginagamit ng mga eskriba at paring ehipsyo sa 
mabilisang pagsulat ng hayroglipiko. Ang wikang kupta ang opisyal na wika ng liturhiya ng Simbahang 
Ortodoks ng Ehipto. 

Heograpiya at Kasaysayan 


Itinuturing nang lipasikan ( extinct ) ang wikang kupta dahil sa kawalan ng mga taal na tagapagsalita nito, 
pangunahin na dahil nadisnan na ito ng wikang arabe bilang wika ng Ehipto matapos ang konkestang 
muslim ng Hilagang Aprika simula ikapitong siglo. Gayunpaman, namasigla ang wika bilang istandard 
pampanitikan noong ika-12 hanggang ika-13 siglo, at nagksaroon ng tila Renasans na pagbuhay (likbugan) 
noong ika-19 sa mga intelektwal na Ehipsyo. Kunsarado ang wika eksklusibo sa Ehipto at kalapit-lugar 
kaya't malaki ang impluwensya ng nasabing wika sa dilura/dialektong ehipsyo ng wikang arabe. 

Bilang bahagi ng tuluy-tuloy na kasaysayan ng wikang ehipsyo, ang wikang kupta ay maituturing na 
pinakabagong manipestasyon ng wikang ehipsyo, kasama ng Kalaunang Kasaysayan ( Late Period ) ng wika 
matapos ang etapang demotiko; naging pangunahing wika ng mga Ehipsyo ang kupta (bilang wikang 
kolokyal). Gayunpaman, matapos maipailalim sa mga Arabeng muslim, sa utos na rin ng Kalipa Abd al- 
Malik ibn Marwan, pinalitan ng arabe ang kupta at griyegong kinr (koine) bilang opisyal na wika ng 
rehiyon, at lahat ng mga dokumento at transaksyon ng gobyerno ay iniutos na isagawa sa arabe lamang. 
Naging tuloy-tuloy ang pagpuntag ng wikang kupta matapos ang pagsakop ng mga arabo, na kilnailangang 
isulat ng obispong Sibiro ibn al-Mukapa ang Kasaysayan ng mga Amang-Simbahan, ang pangunahing aklat- 
pangkasaysayan ng Simbahang Ortodoks sa Ehipto sa arabe sa halip na sa kupta kagaya ng dati. Nanatili 
namang buhay ang wikang kupta sa mga komunidad na kristyano sa Ehipto, partikular na sa mga Ortodoks 
at katoliko. 

Ang pag-uusig sa ilalim ng mga Mamluka ay lalong nagpabilis sa pag-puntag ng nasabing wika, hanggang 
sa tuluyan na nga itong napalitan ng arabe bilang wikang sinasalita ng karaniwang mamamayan. Noong ika- 
19 na siglo, pinangunahan ni Sirlo IV, Santo Papa ng Iskanderiya (hindi ng Roma), ang muling 
pagsasabuhay ( revival ) ng wikang kupta, katulad ng ginawa ni Benito XVI sa wikang latin ngayon lamang 
ika-21 siglo, sa kanyang pagka-Papa. Nananatili pa ring limitado sa simbahan at mga iskolar ng sinaunang 
Ehipto ( aegyptologists ) ang pagkakaalam at pagkabihasa sa nasabing wika. 

Kaugnayan sa Sinaunang Ehipsyo 





Ang relasyon sa pagitan ng wikang kupta at ng sinaunang wikang ehipsyo ay katulad ng sa latin at sa mga 
wikang neolatino (romanse), dahil na rin sa ispesipikasyon at pagbabagong pangwika na taglay nito.dahil 
narin sa iisa lng din ang bansa nito. 


Kinuha mula sa "https://tl.wikipedia.Org/w/index. php?title=Wikang_kupta&oldid=1648785" 


Huling pagbabago: 03:36, 18 Hulyo 2018. 

Magagamit ang teksto sa ilalim ng Lisensyang Creative Commons Attribution/Share-Alike; maaaring mailapat ang 
karagdagang termino. Tingnan ang Takdang Gamit para sa mga detalye. 




